अमिला। घोसी कोतवाली के खैरा मुहम्मदपुर गांव में सोमवार रात अलाव की चिनगारी ने तबाही मचा दी। रिहायशी मड़ई में आग लगने सात मवेशी गंभीर रूप से झुलस गए वहीं लाखों का घरेलू सामान जलकर भष्म हो गया। ग्रामीणों ने कड़ी मशक्कत के बाद आग पर काबू पाया। घटना के बाद पीडि़त के घर में कोहराम मचा हुआ है। वहीं भीषण ठंड में गृहस्थी के जरूरी सामान जलने से पीडि़त परिवार के सामने कई प्र्रकार की परेशानियां खड़ी हो गई है।